Geelmuyden sier den blå Regjeringen ser ut til å slite med gangsynet.
- I bloggen skriver du at Statsministerens kontor ser ut til å mangle kommunikasjonsstrategisk tenkning. Hva mener du med det?
- Jeg har merket meg hvor viktig det var for Stoltenberg å ha dyktige folk på SMK. Det gikk bra da Jan-Erik Larsen hadde ansvaret for kommunikasjon, og Schjøtt-Pedersen produserte kompromisser på Møterom 3. Jeg ser ikke at denne Regjeringen har tilsvarende bemanning og organisering på SMK.
Geelmuyden sier dette ser ut til å gjelde spesielt på kommunikasjonsfeltet, når det gjelder langsiktig strategiarbeid.
- Det virker for meg som om statsministeren bruker statssekretær Sigbjørn Aanes mer som pressetalsmann enn kommunikasjons-strateg. Om han kan fungere som strateg skal ikke jeg si, men hvis man må bruke hele dagen som pressetalsmann er det vanskelig å tenke lange linjer - det er lett å miste oversikten.